یوانی سانچێز
یوانی سانچێز (لە دایکبووی ٤ی ئەیلوولی ١٩٧٥) بلۆگەرێکی کوبایییە کە ناوبانگێکی جیھانی پەیاکرد بەڕەخنەکانی لە حکوومەی کوبا و لەبەرامبەر چالاکییەکانی چەند خەڵاتێکی نێودەوڵەتی وەرگرتووە.

ئەوکاتەی یوانی لە قۆناغی سەرەتایی دەیخوێند ئەوا کوبا باری دارایی زۆر باشبوو بەوەرگرتنی یارمەتی لە یەکێتیی سۆڤیەت. بەڵام لە قۆناغی ئامادەیی و زانکۆ، کوبا یارمەتییە داراییەکانی نەما بەھۆی ھەڵوەشانەوەی یەکێتیی سۆڤیەت. ئەوکاتە یوانی حەزی لەخوێندنی شوناسناسی بوو بەڵام حەزی بۆ ئەو بەشە نەما. یوانی سانچێز کوبای جێھێشت بۆ سوویس، لەوێ حەزی کەوتە زانستی کۆمپیوتەر. کاتێک گەڕایەوە کوبا ئەوا کۆنتۆدۆسی ڕاگەیاند، کە وەک سەکۆیەکبوو کە خەڵکی کوبا بتوانن ئازادانە بیرووڕای خۆیان دەربڕن و ڕاپۆرتیش بنووسن. یوانی ناسرا بەھۆی بلۆگەکەی بەناوی نەوەی وای (Generación Y)، وێڕای سانسۆرکردنی لە کوبا، بەڵام لەڕێگای ئیمەیڵ نووسینەکانی دەنارد بۆ ھاوڕێکانی، ئەوانیش لە بلۆگەکە بڵاویان دەکردەوە. بلۆگەکە بە ١٧ زمان بەردەست بوو.

کتێب 
لە ساڵی ٢٠١١، یوانی یەکەم کتێبی خۆی بڵاوکردەوە بەناوی "ھاڤانای ڕاستەقینە: یەک ژن شەڕدەکات لەپێناو درکاندنی ڕاستییەکان لەبارەی کوبای ئەمڕۆ"، کتێبەکە کۆکراوەی ٤ ساڵ لە بلۆگەکانی یوانی بوو، کە باسی لەژیانی ڕۆژانەی خەڵک دەکرد لەژێردەستی فیدێل و ڕائول کاسترۆ. لەبەرئەوەی نەیدەتوانی گەشت بکات، ئەوا نەیتوانی بچێتە دەرەوەی وڵات بۆ ناساندنی کتێبەکەی بەڵام دواتر فلاشێکی بەڕێگای قاچاغ گەیاندە دەرەوەی وڵات کە گرتەیەکی ڤیدیۆیی تێدابوو لەبارەی کتێبەکەی.

پشتگیری و گیران

باراک ئۆباما 
لە ساڵی ٢٠٠٩، سانچێز حەفت پرسیاری ئاڕاستەی سەرۆککۆماری ئەمریکا، باراک ئۆباما کرد. لە ١٨ی تشرینی دووەمی ٢٠٠٩، ئۆباما وەڵامی پرسیارەکانی دایەوە و پشتگیری بلۆگەکەی کرد.

دەستگیرکردنی ٢٠١٢ 
یوانی سانچێز لەگەڵ ھاوسەرەکەی لەڕؤژی ٤ی تشرینی یەکەمی ٢٠١٢ گیران، وەک ئەوەی دەردەکەوت بۆ ڕێگریکردن بوو لە بڵاوکردنەوەی بلۆگ لەسەر دادگاییکردنی کەسایەتی سیاسیی ئەنخێل کارۆمیرۆ کە لەڕووداوێکی ھاتووچۆ، کەسایەتی چالاکوانی سیاسیی کوبای، ئۆسوالدۆ پایای کووشت. ڕۆژی دواتر یوانی و ھاوسەرەکەی ئازادکران.

گەشتی ٢٠١٣ 

کاتێک ڕێساکانی پاسپۆرت لەکانوونی دووەمی ٢٠١٣، لە کوبا گۆڕانکارییان بەسەردا ھات. یوانی بە پاسپۆرتی کوباییەکەی توانی گەشت بکات، کە پێشتر لە ٣٠ ھەوڵیدا نەیتوانیبوو گەشت بکات. لە ١٧ی شووباتی ٢٠١٣، یوانی توانی گەشت بۆ زیاتر لە دوانزدە وڵاتی ئەوورپی و ئەمریکا بکات، لەنێویاندا بەڕازیل و ویلایەتە یەکگرتووەکانی ئەمریکاش ھەبوون، لەھەمان کاتدا یوانی ڕەخنەی لە سزا ئابوورییەکانی سەر کوبا گرت لەلایەن ئەمریکاوە. لە ڕۆژی ٣٠ی ئایار، یوانی گەڕایەوە کوبا.

خەڵاتەکان 
 ٢٠٠٨ – خەڵاتی ئۆرتیگا گاسیت بۆ ڕۆژنامەوانی
 ٢٠٠٨ – ١٠٠ کاریگەرترین کەسایەتی ساڵ لە گۆڤاری تایم
 ٢٠٠٨ – "١٠٠ کەسایتی ساڵ - ڕۆژناممەی ئێل پایس
 ٢٠٠٨ – "١٠ کەسایەتی ساڵی ٢٠٠٨ لەلایەن گۆڤاری گاتۆپاردۆ
 ٢٠٠٨ – "١٠ کاریگەرترین کەسایەتی ساڵ لە ئەمریکای لاتین لەلایەن فۆرین پۆلسی
 ٢٠٠٩ – "٢٥ باشترین بلۆگی ٢٠٠٩" – گۆڤاری تایم
 ٢٠٠٩ – «سەرکردەی گەنجی جیھانی» – کۆڕبەندی ئابووری جیھان
 ٢٠٠٩ – خەڵاتی ماریا موورس کابۆت – خەڵاتی زانکۆی کۆلۆمبیا
 ٢٠١٠ – خەڵاتی ڕۆژنامەوانی ئازادی جیھانی – پەیمانگای ڕاگەیاندنی نێودەوڵەتی
 ٢٠١٠ – خەڵاتی شازادە کلاوس
 ٢٠١١ – خەڵاتی ئازایەتی ژنانی نێودەوڵەتی، لەلایەن حکوومەتی ئەمریکا
 ٢٠١٢ – "١٠ کەسایەتی کاریگەری کیشوەری ئەمریکا، گۆڤاری فۆرن پۆلسی

سەرچاوەکان

بەستەرە دەرەکییەکان 

 بلۆگی وای جێنەرەیشن (بەزمانی ئیسپانی)
 

زیندووان
ژنانی کوبا
لەدایکبووانی ١٩٧٥
ژنان لە پاراستنی مافی مرۆڤ
ئەو ژنانەی خەڵاتی نێونەتەوەییی ژنانی بوێریان وەرگرتووە